Ποικιλία

**Περιγραφή**

Η Ποικιλία είναι μία αρχή της τέχνης που προσθέτει ενδιαφέρον σε ένα έργο τέχνης.και συνδυάζει τα στοιχεία με τέτοιο τρόπο ώστε να δημιουργούνται περίπλοκοι συσχετισμοί. Συνήθως η ποικιλία επιτυγχάνεται μέσω της εναλλαγής των σχημάτων ή/και χρωμάτων μέσα στο έργο για να ενεργοποιηθούν τα οπτικά χαρακτηριστικά του.

**Στόχος**

Στόχος του μαθήματος είναι να μπορείτε να αναγνωρίζετε τις διάφορες έννοιες της ποικιλίας σε μία σύνθεση και να μπορείτε να παράξετε συνθέσεις με κεντρικό θέμα την ποικιλία χρησιμοποιώντας τα διάφορα στοιχεία της τέχνης (γραμμή, σχήμα, μορφή, υφή, τονικότητα, χώρος και χρώμα).

**Λεξιλόγιο**

Ποικιλία, αρμονία, αντιπαράθεση

**Υλικά**

Μπλοκ ακουαρέλας Α4, μολύβι ΗΒ, μαρκαδόρο μαύρο λεπτό (S), ψαλίδι, κόλλα τύπου atlacol, κανσόν φύλλα Α4 (άσπρο, μαύρο, κίτρινο, κόκκινο, μπλε, πράσινο, πορτοκαλί, μωβ).

**Άσκηση**

**Μέρος πρώτο**

**Πειραματισμούς**

**α.** Στο μπλοκ σας ζωγραφίστε ένα τοπίο χρησιμοποιώντας ποικίλο στοιχεία της τέχνης: γραμμή, σχήμα, μορφή, υφή, τονικότητα, χρώμα και χώρος. *Χρησιμοποιήστε τους πίνακες στην παρουσίαση ως πηγή έμπνευσης.*

**Μέρος δεύτερο**

**Ομαδική άσκηση**

**α.** Διαλέξτε ένα αντικείμενο (μικρό ή μεγάλο) π.χ. μολύβι, γυαλιά ηλίου, φρούτο, αυτοκίνητο, οίκημα, κλπ.

**β.** Ο καθένας στην ομάδα θα πρέπει να ζωγραφίσει το ίδιο αντικείμενο τέσσερις φορές σε διαφορετικές εκδοχές αλλάζωντας π.χ. το χρώμα, μέγεθος, οπτική γωνία, γραμμή, υφή, κλπ.. Τα δύο σχέδια θα είναι σε ουδέτερο φόντο, τα άλλα δυο θα είναι σε διαφορετικό φόντο π.χ. με χρώμα, εφημερίδα, χαρτόνι, κλπ.

**γ.** Το κάθε αντικείμενο θα δημιουργηθεί σ’ενα τετράγωνο σχήμα 10 χ 10 cm

**δ.** Το σύνολο των έργων θα κολληθούν σε μια επιφάνεια ώστε να δημιουργηθεί μια ενιαία σύνθεση. Η επιλογή της επιφάνειας είναι στην διάθεση της κάθε ομάδας.